《题改芷亭作水鉴亭》
宋代·刘敞

昔人种白芷，既以名此亭。今我开蠪渊，复以水鉴名。

吾岂异昔人，而徒易其称。所乐于水乎，内明而外清。

内明可比心，外清可照形。照形不吾欺，比心不吾倾。

虚静吾自居，逍遥以无营。会有水鉴贤，吾能与同登。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。